Държавен вестник, бр. 47, 2005 г., стр. 14

С Т Р .  14
Д Ъ Р Ж А В Е Н   В Е С Т Н И К
Б Р О Й  47
(4) Когато освидетелстваното лице има про-
фесия, свързана с автомобилния, железопътния
или водния транспорт, един екземпляр от екс-
пертното решение на ТЕЛК (НЕЛК) се изпра-
ща на съответната транспортна областна ле-
карска експертна комисия.
Чл. 40. (1) Когато лицето страда от заболя-
вания, изискващи участието на различни видо-
ве ТЕЛК (общи и специализирани), експертно-
то решение се постановява от последната ТЕЛК,
в която се е явило лицето. Останалите дават
консултативно мнение, оформено в експертно
решение.
(2) Консултативното мнение по ал. 1 не под-
лежи на обжалване по реда на чл. 112 ЗЗ.
Раздел IV
Национална експертна лекарска комисия
Чл. 41. Специализираните състави на НЕЛК:
1. разглеждат и решават:
а) обжалваните решения на ТЕЛК;
б) немотивираните решения на ТЕЛК, уста-
новени при контролно-методическите провер-
ки в РКМЕ и при други обстоятелства;
в) решенията на ТЕЛК по сигнал за нару-
шения, свързани с експертизата на работоспо-
собността;
2. оказват методическа помощ и контрол по
организацията и качеството на експертната
дейност на ТЕЛК;
3. участват в разработването на норматив-
ната уредба относно експертизата на работо-
способността;
4. провеждат обучение на работещите в
ТЕЛК;
5. освидетелстват на място лица, които по
медицински показания не са в състояние да се
явят в НЕЛК по реда на чл. 31, ал. 4; освиде-
телстване на лица на място може да се извърши
и по преценка на директора на НЕЛК;
6. участват в проверки по експертизата на
временната неработоспособност в лечебните
заведения в страната;
7. оказват методическа помощ и контрол на
дейността на РКМЕ; извършват проверки на
медицинската документация, която се съхраня-
ва в медицинските експертни досиета на лицата;
8. отказват откриване на процедура при не-
допустимост на жалбата;
9. прекратяват процедурата в НЕЛК за лица-
та по чл. 48, ал. 2.
Чл. 42. Председателите на съставите на
НЕЛК:
1. планират, организират и ръководят цялос-
тната дейност на състава;
2. осигуряват клинико-експертното изясня-
ване на отделните случаи и колективното им
обсъждане и решаване от състава;
3. носят отговорност за своевременността и
качеството на експертните решения;
4. организират и провеждат мероприятия за
повишаване квалификацията на лекарите от
състава и от ТЕЛК по съответната специалност;
5. осигуряват условия за работа на членове-
те на състава.
Чл. 43. (1) При обжалване решения на ТЕЛК
Националната експертна лекарска комисия се
произнася по всички поводи, предвидени в чл. 56
от наредбата по чл. 101, ал. 5 ЗЗ, включително
по състоянието на работоспособността на ли-
цето в момента на освидетелстването му.
(2) При обжалване решения на ТЕЛК по
експертизата на временната неработоспособ-
ност НЕЛК се произнася по всички приложе-
ни от жалбоподателя болнични листове неза-
висимо от това, дали са обсъждани в решени-
ята на ТЕЛК, както и по състоянието на рабо-
тоспособността на лицето в момента на осви-
детелстването му.
(3) По изключение, когато се обсъждат бол-
нични листове за минало време и лицето се е
върнало на работното си място, НЕЛК не се
произнася по работоспособността му към мо-
мента на освидетелстването.
Чл. 44. (1) Националната експертна лекар-
ска комисия може да събира допълнителни
данни за заболяването и работоспособността
на лицата, както и да иска мнението на специ-
алисти от лечебни заведения, научноизследо-
вателски институти и на националните кон-
султанти.
(2) Лекарите от ТЕЛК и НЕЛК насочват
болните за диагностично уточняване в лечебни
заведения по своя преценка.
Чл. 45. (1) Националната експертна лекарс-
ка комисия постановява своите решения в срок
3 месеца от датата на постъпване на медицин-
ските документи.
(2) При временна неработоспособност сро-
кът по ал. 1 е 15 дни.
(3) В случаите, когато се провеждат допъл-
нителни амбулаторни или болнични изслед-
вания или се изискват допълнителни докумен-
ти, срокът започва да тече от датата на полу-
чаването им.
Чл. 46. (1) Спорните в клинико-експертно
отношение случаи се обсъждат от експертен
съвет в НЕЛК, в който участват председатели-
те на специализираните състави и лекарите—
представители на НОИ.
(2) В заседанията на експертния съвет, кой-
то е консултативен орган на НЕЛК, могат да
участват националните консултанти и воде-
щи специалисти по профила на разглеждани-
те случаи, представители на съюзите на хора-
та с увреждания и на други заинтересувани
организации.
Чл. 47. (1) Националната експертна лекарс-
ка комисия се произнася с експертно решение,
постановено от специализиран състав, опреде-
лен съобразно водещата диагноза.
(2) Консултациите на останалите специали-
зирани състави на НЕЛК се вписват в експерт-
ното решение и са неразделна част от мотивите
му. Експертното решение не се подписва от
консултиращите състави.